উপরের ছবির মত করে কি-বোর্ডের উপর হাত রাখুন। টাইপিং শেখার জন্য এটিই সবচেয়ে গুরুত্বপূর্ন বিষয় যা আপনাকে প্রতিনিয়তই করতে হবে। এ জায়গা থেকে অন্যান্য সব কি-চেপে টাইপ করতে হয়। তাই লাইনটিকে হোম-রো বা কি-বোর্ডের বাড়ি বলা হয়ে থাকে। অর্থাৎ আপনি যা কিছু টাইপ করুন না কেন আপনার হাত সবসময় এ অবস্থানে থাকবে। সুতরাং বুঝতে পারছেন এটি কত গুরুত্বপূর্ন। দুই শাহাদাত আঙ্গুল যে অবস্থানে থাকে অর্থাৎ F (বাম হাতের শাহাদাত আঙ্গুল) এবং J (ডান হাতের শাহাদাত আঙ্গুল) এর উপর সেখানে প্রত্যেকটি কি-বোর্ডে একটি চিহ্ন দেয়া থাকে যেটি একটু স্পর্শ করলেই বুঝতে পারবেন। এখানে সামান্য একটু উচু করে দেয়া থাকে। ফলে আপনি অন্যান্য অবস্থান থেকে এখানে খুব সহজেই না দেখে হাতের আংগুল সেট করতে পারবেন। স্পেসবার চাপার জন্য দুই বৃদ্ধাংগুল ব্যবহার করুন(ঠিক ছবির মত)।